OKRESNÁ PROKURATÚRA VRANOV NAD TOPĽOU 
Nám. Slobody 5, 093 80 Vranov nad Topľou

Číslo: Pv 61/15/7713	Vranov nad Topľou 01.07.2016 
EEČ: 2-61-33-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 13.4.2015 spisová značka Pv 61/15/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinená čin spáchala tým, že dňa XXXXX po tom, čo najprv preskočila oplotenie neobývaného rodinného domu č. 546/15, na tomto nájdeným kameňom rozbila sklenenú výplň okna a následne sa cez toto okno dostala do miestnosti kuchyne domu, kde si potom do igelitových tašiek uložila 2 ks taniere, 4 ks sklenené šálky, 1 ks čajník, 1 ks rýchlovarnú kanvicu, 3 ks kotúčov papierových utierok a 1 ks nástenný obraz z dreva, ktoré veci boli v celkovej hodnote 15.- €, ktoré mienila z domu odcudziť a následne odpredať, čo sa jej však už nepodarilo, nakoľko bola na mieste prichytená hliadkou PZ, ktorá jej v ďalšom konaní zabránila, čím týmto konaním pre majiteľa domu, poškodeného XXXXX, nar. XXXXX, trvale bytom XXXXX spôsobila iba škodu poškodením sklenenej výplne okna vo výške 10.- €. 

Uznesením prokurátora Okresnej prokuratúry Vranov nad Topľou zo dňa 13.4.2015, spisová značka Pv 61/15/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
     Uznesením sp. zn. Pv 61/15/7713-11 zo dňa 13.04.2015, ktoré nadobudlo právoplatnosť dňa 24.04.2015 prokurátora Okresnej prokuratúry Vranov nad Topľou, bolo podľa § 216 ods. 1 Trestného poriadku, podmienečne zastavené trestné stíhanie obvinenej XXXXX, nar. XXXXX v XXXXX, trvale bytom XXXXX, XXXXX Hanušovce nad Topľou, vykonávané pre prečin krádeže podľa § 212 ods. 2 písmena a) Trestného zákona na tom skutkovom základe že táto dňa XXXXX po tom, čo najprv preskočila oplotenie neobývaného rodinného domu č. 546/15, na tomto nájdeným kameňom rozbila sklenenú výplň okna a následne sa cez toto okno dostala do miestnosti kuchyne domu, kde si potom do igelitových tašiek uložila 2 ks taniere, 4 ks sklenené šálky, 1 ks čajník, 1 ks rýchlovarnú kanvicu, 3 ks kotúčov papierových utierok a 1 ks nástenný obraz z dreva, ktoré veci boli v celkovej hodnote 15.- €, ktoré mienila z domu odcudziť a následne odpredať, čo sa jej však už nepodarilo, nakoľko bola na mieste prichytená hliadkou PZ, ktorá jej v ďalšom konaní zabránila, čím týmto konaním pre majiteľa domu, poškodeného XXXXX, nar. XXXXX, trvale bytom XXXXX, spôsobila iba škodu poškodením sklenenej výplne okna vo výške 10.- €.
 
      Vyššie uvedená skúšobná doba podmienečného zastavenia trestného stíhania uplynula dňa 24.04.2016. 

     V rámci zisťovania, či boli resp.  sú splnené podmienky na postup podľa § 217 ods. 1 Trestného poriadku, dozorujúci prokurátor vyžiadal správy o povesti na obvinenú, akú túto mala počas trvania skúšobnej doby a to z miesta jej trvalého bydliska, od Obvodného oddelenia PZ Hanušovce nad Topľou a Okresného úraduVranov nad Topľou. Okrem toho zabezpečil aj aktuálny odpis z registra trestov a výpis z Ústrednej evidencie priestupkov MV SR. Z takto získaných informácií a údajov zistil, že obvinená počas skúšobnej doby viedla riadny život, nedopustila sa žiadneho priestupku a nie je známy ani prípad porušenia občianskeho spolužitia z jej strany. Rovnako zo správ Obvodného oddelenia PZ Hanušovce nad Topľou, Okresného úradu Vranov nad Topľou vyplýva a výpisu z Ústrednej evidencie priestupkov MV SR vyplýva, že obvinená nemá žiadny záznam potvrdzujúci, aby bola vyšetrovaná pre spáchanie závažného priestupku a neviedlo sa a ani sa v súčasnej dobe nevedie voči nej žiadne trestné konanie, pričom aj podľa aktuálneho odpisu z registra trestov, táto nemá novší záznam potvrdzujúci existenciu takýchto konaní. 

     Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

     Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohoto uznesenia.  
  
Poučenie:
     Proti tomuto uzneseniu je možno podať sťažnosť do 3 dní od jeho doručenia na Krajskú prokuratúru v Prešove, prostredníctvom tunajšej okresnej prokuratúry. Sťažnosť má odkladný účinok.  

JUDr. Dušan Hurta
prokurátor